rejauldu/bengali-wikipedia huggingface dataset:
নাও কে'ন্যাও প হলেন মিয়ানমারের কারেন জাতিগোষ্ঠীর নারী অধিকার কর্মী। তিনি কারেন নারী সংগঠনের সাধারণ সম্পাদক।  জীবনী নাও কে'ন্যাও প জন্মেছিলেন থাইল্যান্ডের এক শরণার্থী ক্যাম্পে। তিনি বেড়ে উঠেছেন শরণার্থী শিবিরে। তার পরিবার সহিংসতা থেকে বাঁচতে থাইল্যান্ডের শরণার্থী শিবিরে আশ্র‍য় নিয়েছিল।  ১৯৯৯ সালে নাও কে'ন্যাও প কারেন নারী সংগঠনের হয়ে কাজ করতে শুরু করেন। সংগঠনটি থাইল্যান্ড সীমান্তে অবস্থিত শরণার্থী শিবিরে থাকা কারেন নারীদের উন্নতির জন্য কাজ করে চলেছে। ২০১৩ সালে সংগঠনটির সাধারণ সম্পাদক নির্বাচিত হন নাও কে'ন্যাও প। তিনি কারেন নারীদের মাঝে গণতন্ত্র, মানবাধিকার ও নারী অধিকার বিষয়ক প্রশিক্ষণ দিয়ে চলেছেন।  তিনি আন্তর্জাতিক মানবাধিকার কাউন্সিলে কারেন জাতিগোষ্ঠীসহ মিয়ানমারের বিভিন্ন জাতিগোষ্ঠীর নারীদের করুণ অবস্থার কথা বর্ণনা করেছেন, কথা বলেছেন শরণার্থীদের করুণ অবস্থা নিয়ে। তিনি কারেনদের গল্প আন্তর্জাতিক মহলের কাছে তুলে ধরতে কাজ করে চলেছেন।  সম্মানন নাও কে'ন্যাও পকে ২০১৯ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার
২ (দুই) একটি অঙ্ক, সংখ্যা এবং হরফ। এটি ১ এবং ৩ এর মধ্যবর্তী স্বাভাবিক সংখ্যা। মৌলিক সংখ্যাগুলোর মধ্যে ক্ষুদ্রতম সংখ্যা হল ২। কোনো কোনো সংস্কৃতিতে এ সংখ্যাটির ধর্মীয় ও আধ্যাত্মিক তাৎপর্য রয়েছে।   গণিতে ২  কোনো পূর্ণ সংখ্যা যদি ২ দ্বারা বিভাজ্য হয় তবে তাকে জোড় সংখ্যা বলা হয়। পূর্ণ সংখ্যাগুলো যদি কোনো জোড় সংখ্যা ভিত্তিক সংখ্যাপদ্ধতিতে (যেমন: দশমিক, ষোড়শিক ইত্যাদি) লেখা হয় তবে শুধুমাত্র সংখ্যার শেষ অঙ্কটি দেখেই সংখ্যাটি ২ দ্বারা বিভাজ্য কিনা তা বোঝা যায়। শেষ অঙ্কটি জোড় হলে সংখ্যাটি ২ দ্বারা বিভাজ্য (অর্থাৎ জোড় সংখ্যা), আর শেষ অঙ্কটি বিজোড় হলে সংখ্যাটি বিজোড় সংখ্যা। দশমিক পদ্ধতিতে ২-এর গুণিতকগুলো সবসময় ০, ২, ৪, ৬ বা ৮ দিয়ে শেষ হয়।  ২ হচ্ছে ক্ষুদ্রতম মৌলিক সংখ্যা এবং একমাত্র জোড় মৌলিক সংখ্যা (এ কারণে একে ব্যতিক্রমী মৌলিক সংখ্যা বলা হয়)।John Horton Conway & Richard K. Guy, The Book of Numbers. New York: Springer (1996): 25. . "Two is celebrated as the only even prime, which in some sense makes it the oddest prime of all." আবার ২-এর পরবর্তী সংখ্যা ৩-ও মৌলিক। পরপর দুটি সংখ্যা মৌলিক হওয়ার এটিই একমাত্র ঘটনা। ২ হচ্ছে প্রথম সোফিয়ে গার্মেইন মৌলিক, প্রথম ফ্যাক্টোরিয়াল মৌলিক, প্রথম লুকাস মৌলিক এবং প্রথম রামানুজান মৌলিক।  ২ হল তৃতীয় (বা চতুর্থ) ফিবোনাচ্চি সংখ্যা।   বিজ্ঞানে ২  ডিএনএ ডাবল হেলিক্সে পলিনিউক্লিওটাইড স্ট্র্যান্ডের সংখ্যা। প্রথম জাদু সংখ্যা।  হিলিয়ামের পারমাণবিক সংখ্যা।  হাইড্রোজেনের আইসোটোপ – ডিউটেরিয়ামের পারমাণবিক ভর।  ২ প্যালাস মূল বেষ্টনীর একটি বৃহৎ গ্রহাণু যা এ পর্যন্ত আবিষ্কৃত দ্বিতীয় গ্রহাণু।  রোমান II (সাধারণত) দ্বিতীয়-আবিষ্কৃত উপগ্রহ বা ছোট গ্রহের নামকরণে ব্যবহৃত হয়। (যেমন: Pluto II এবং (87) Sylvia II Remus)  যুগ্ন তারা বা বাইনারি স্টার নামক তারা ব্যবস্থা দুইটি তারার সমন্বয়ে গঠিত হয়, যারা তাদের সাধারণ ভরকেন্দ্রকে কেন্দ্র করে আবর্তীত হয়।  মস্তিষ্কের সেরিব্রাল হেমিস্ফিয়ারের সংখ্যা।   তথ্যসূত্র    বহিঃসংযোগ      বিষয়শ্রেণী:২ (সংখ্যা) বিষয়শ্রেণী:পূর্ণ সংখ্যা
শহীদ দেলোয়ার হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১২-০১-২০১২   জন্ম ও শিক্ষাজীবন  দেলোয়ার হোসেনের জন্ম নোয়াখালী জেলার সোনাইমুড়ি উপজেলার অম্বরনগর ইউনিয়নের ওয়াসেকপুর গ্রামে। তার বাবার নাম আফিজউদ্দিন এবং মায়ের নাম ছবের নেছা। তার স্ত্রীর নাম জাকিয়া খাতুন। তার দুই ছেলে, দুই মেয়ে।    কর্মজীবন  ইপিআরে চাকরি করতেন দেলোয়ার হোসেন। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। যশোর জেলার বিভিন্ন স্থানে প্রতিরোধযুদ্ধে অংশ নেন তিনি। যশোরের পতন হলে তার সঙ্গী-সাথিরা বেশির ভাগ আশ্রয় নেন ভারতে। তিনি তার দলনেতার অনুমতি নিয়ে নিজ এলাকায় চলে আসেন। এসে দেখেন তার এলাকা তখনো মুক্ত। পাকিস্তান সেনাবাহিনীর তৎপরতা শুরু হয়নি। এটা দেখে তিনি স্থানীয় ছাত্র-যুবকদের সংগঠিত করে তাদের নিজেই প্রাথমিক প্রশিক্ষণ দেওয়া শুরু করেন। কিছুদিনের মধ্যেই পাকিস্তান সেনাবাহিনী তার এলাকায় তৎপরতা শুরু করে। তখন তার দলের সবাইকে নিয়ে তিনি ভারতে যান।   মুক্তিযুদ্ধে ভূমিকা  মুক্তিযুদ্ধের চূড়ান্ত পর্যায়ে  ফেনী জেলার বিলোনিয়া পকেটে অবস্থানরত পাকিস্তানি সেনাদের অবরুদ্ধ করার জন্য মুক্তিবাহিনী ও মিত্রবাহিনী ভারত-বাংলাদেশ সীমান্ত অতিক্রম করে বন্দুয়া-দৌলতপুর-পাঠাননগরে প্রবেশ করে। কিন্তু তার আগেই পাকিস্তানি সেনারা দ্রুত বিলোনিয়ার সব অবস্থান ছেড়ে ফেনীতে সমবেত হয়। পাঠাননগরে ছিল তাদের শক্ত এক অবস্থান। ডিসেম্বর মাসের প্রথম দিকে মুক্তিযোদ্ধারা ফেনীর পাঠাননগরে পাকিস্তানি সেনাদের মুখোমুখি অবস্থান নেন। একটি দলে ছিলেন দেলোয়ার হোসেন। মুক্তিযোদ্ধারা পাঠাননগরে অবস্থান নেওয়ার পর দুই পক্ষে গোলাগুলি চলতে থাকে। ৬ ডিসেম্বর পর্যন্ত এখানে প্রতিদিনই খণ্ড খণ্ড যুদ্ধ হয়। সে সময় কোনো এক যুদ্ধে দেলোয়ার হোসেন শহীদ হন। দেলোয়ার হোসেন পরে যুদ্ধ করেন ২ নম্বর সেক্টরের রাজনগর সাব-সেক্টরে। পরিবারের দেওয়া তথ্য অনুযায়ী, ডিসেম্বর মাসের প্রথম দিকে ফেনীর পাঠাননগরে এক যুদ্ধে তিনি শহীদ হন। সহযোদ্ধারা তাকে সমাহিত করেন পাঠাননগরেই।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:নোয়াখালী জেলার ব্যক্তি
তামিল মালয়েশীয়, মালয়েশীয় তামিলার নামেও পরিচিত, হল পূর্ণ বা আংশিক তামিল বংশোদ্ভূত জাতি যারা তামিলনাড়ু, ভারত ও উত্তর-পূর্ব শ্রীলঙ্কার তামিল অঞ্চল থেকে মালয়েশিয়ায় জন্মগ্রহণ করেছে বা অভিবাসী হয়েছিল। মালয়েশিয়ায় মালয়েশীয় ভারতীয় জনসংখ্যার ১.৮-২ মিলিয়ন ব্যক্তির অধিকাংশই, প্রায় ৮০% তামিলনাড়ু ও শ্রীলঙ্কা থেকে আসা ভারতীয় তামিল জাতিগোষ্ঠীর ছিল। অধিকাংশ তামিল মালয়েশীয়দের অভিবাসন ব্রিটিশ রাজের সময় শুরু হয়েছিল, যখন ব্রিটেন ভারতীয় শ্রমিকদের বাগানে কাজ করার জন্য অভিবাসনের সুবিধা দিয়েছিল। তবে ব্রিটিশ ঔপনিবেশিকতার আগে থেকেও কিছু প্রতিষ্ঠিত তামিল সম্প্রদায় রয়েছে।Culture and economy:Tamils in the plantation sector 1998-99  (April 2000)Ethnic identity and News Media preference in Malaysia  (November 2006)   প্রাক-ঔপনিবেশিক সময়কাল  তামিলদের সাথে বর্তমান মালয়েশিয়ার সম্পর্ক ২০০০ বছরেরও বেশি সময় ধরে বিদ্যমান। প্রাচীন তামিল কাব্যগ্রন্থ পাসিয়াপ্পালাই আধুনিক মালয়েশিয়ার অঞ্চলকে কালাগাম (তামিল: காழகம்) হিসাবে উল্লেখ করে।திருநாவுக்கரசு, க.த., தென்கிழக்காசிய நாடுகளில் தமிழ்ப்பண்பாடு, p. 294.  দশম ও একাদশ শতাব্দীর তামিল সাহিত্যে আধুনিক মালয়েশিয়ান রাজ্য কেদাহকে কদারম () হিসাবে উল্লেখ করা হয়েছে।  ব্রিটিশ ঔপনিবেশিকতার আগে থেকে, বিশেষ করে একাদশ শতাব্দীতে শক্তিশালী চোলাদের দক্ষিণ ভারতীয় রাজ্যের সময়কাল থেকেই এই দ্বীপপুঞ্জে তামিলরা প্রসিদ্ধ ছিল। তামিলনাড়ুর পল্লব রাজবংশ তামিল সংস্কৃতি ও তামিল লিপি মালয়েশিয়ায় ছড়িয়ে দেয়।Prehistory of the Indo-Malaysian Archipelago by Peter Bellwood p.137 চোল রাজবংশের তামিল সম্রাট রাজেন্দ্র চোল প্রথম একাদশ শতাব্দীতে শ্রীবিজয়া আক্রমণ করেছিল।Studies in Southeast Asian Art: Essays in Honor of Stanley J. O'Connor by Stanley J. O'Connor,Nora A. Taylor p.196  একাদশ শতকে মালয় উপদ্বীপে একটি শক্তিশালী তামিল সংস্কৃতি ছিল এবং বিভিন্ন স্থানে তামিল বণিক সমবায় সঙ্ঘ প্রতিষ্ঠিত হয়েছিল।Southeast Asia: From Prehistory to History by Ian Glover p.247 সেই সময়ে তামিলরা সামুদ্রিক এশিয়ার গুরুত্বপূর্ণ ব্যবসায়ীদের মধ্যে ছিল। যদিও দক্ষিণ-পূর্ব এশিয়ায় এই অভিবাসীদের বেশিরভাগই সংখ্যাগরিষ্ঠ মালয় জাতিগোষ্ঠীর সাথে একীভূত হয়েছিল, কিছু সম্প্রদায় যেমন মালাক্কা চিটিস এই পূর্ববর্তী তামিল অভিবাসীদের অবশিষ্টাংশ। তথ্যসূত্র   বিষয়শ্রেণী:দ্রাবিড় জাতি বিষয়শ্রেণী:তামিল ব্যক্তি বিষয়শ্রেণী:তামিল ভাষার লেখা থাকা নিবন্ধ
স্পেন জাতীয় অনূর্ধ্ব-২৩ ফুটবল দল (; যা স্পেন অলিম্পিক ফুটবল দল অথবা স্পেন অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে স্পেনের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম স্পেনের ফুটবলের সর্বোচ্চ নিয়ন্ত্রক সংস্থা রয়্যাল স্প্যানিশ ফুটবল ফেডারেশন দ্বারা নিয়ন্ত্রিত হয়। ১৯৬৯ সালের ১৮ই জুন তারিখে, স্পেন অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; যুগোস্লাভিয়ার নোভি সাদে অনুষ্ঠিত উক্ত ম্যাচে স্পেন যুগোস্লাভিয়া অনূর্ধ্ব-২৩ দলের কাছে ৩–০ গোলের ব্যবধানে পরাজিত হয়েছে।  লা রোহা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় স্পেনের রাজধানী মাদ্রিদে অবস্থিত। স্পেন অনূর্ধ্ব-২৩ এপর্যন্ত ৪ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯৯২ গ্রীষ্মকালীন অলিম্পিকের স্বর্ণ পদক জয়লাভ করা।  লুইস এনরিকে, দানি গার্সিয়া, কোকে, আলভারো ভাসকেস এবং কার্লোস সোলেরের মতো খেলোয়াড়গণ স্পেনের অনূর্ধ্ব-২৩ দলের জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ    বিষয়শ্রেণী:স্পেন জাতীয় অনূর্ধ্ব-২৩ ফুটবল দল বিষয়শ্রেণী:ইউরোপের জাতীয় অনূর্ধ্ব-২৩ ফুটবল দল
বাংলাদেশ বিমান বাহিনী ফুটবল দল (), বাংলাদেশের ঢাকায় অবস্থিত একটি ফুটবল দল। যা বাংলাদেশ বিমান বাহিনীর প্রতিনিধিত্ব করে এবং জাতীয় ফুটবল চ্যাম্পিয়নশিপে প্রতিদ্বন্দ্বিতা করে, দেশের প্রধান জাতীয় জেলা প্রতিযোগিতা গুলোতে অংশগ্রহণ করে থাকে। তারা স্বাধীনতা কাপেও অংশগ্রহণ করে এবং এর আগে ফেডারেশন কাপ খেলেছিলেন।  বাংলাদেশ বিমান বাহিনী দলে এমন খেলোয়াড় রয়েছে যারা বাংলাদেশ প্রিমিয়ার লিগ, চ্যাম্পিয়নশিপ লিগ, ঢাকা লিগ এবং ঢাকা ফুটবলের নিম্ন স্তরে পেশাদারভাবে খেলেন, যদিও তারা বাংলাদেশ বিমান বাহিনীর সদস্য।  উল্লেখযোগ্য খেলোয়াড় নিচের খেলোয়াড়দের বাংলাদেশ জাতীয় ফুটবল দলের সিনিয়র আন্তর্জাতিক ক্যাপ(গুলি) রয়েছে।  সুমন রেজা (২০২০–বর্তমান)  আরও দেখুন  বাংলাদেশ সেনাবাহিনী ফুটবল দল  বাংলাদেশ নৌবাহিনী ফুটবল দল  বাংলাদেশে ফুটবল তথসূত্র  বহিঃসংযোগ  জিএসএ-এ বাংলাদেশ বিমান বাহিনী ফুটবল দল  বিষয়শ্রেণী:বাংলাদেশে ক্রীড়া বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশ বিমান বাহিনী বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের ফুটবল ক্লাব বিষয়শ্রেণী:বাংলাদেশের মিলিটারি ফুটবল ক্লাব
ভিন্নাইতান্ডি ভারুভায়া () হচ্ছে ২০১০ সালে মুক্তি পাওয়া একটি তামিল ভাষার চলচ্চিত্র। 'ভিন্নাইতান্ডি ভারুভায়া' এর বাংলা অর্থ হচ্ছে 'তুমি কি আমার জন্য আকাশ পাড়ি দেবে?', চলচ্চিত্রটি রচনা ও পরিচালনা করেন গৌতম মেনন যিনি তামিল চলচ্চিত্র শিল্পে মোটামুটি ভালোই জনপ্রিয়। চলচ্চিত্রটিতে আশির দশকের তামিল চলচ্চিত্র অভিনেতা-পরিচালক টি. রাজেন্দ্র-এর ছেলে সিলামবারাসান মুখ্য ভূমিকায় অভিনয় করেন এবং মুখ্য নারী চরিত্রে তৃষা কৃষ্ণন কে নেওয়া হয়। প্রায় একই রকমভাবে চলচ্চিত্রটি তেলুগু ভাষাতেও বানানো হয় যেখানে নাগা চৈতন্য আর সামান্তা আক্কিনেনিকে নেওয়া হয়, এটার পরিচালকও গৌতমই ছিলেন এবং চলচ্চিত্রটির টাইটেল ছিলো 'ইয়ে মায়া চেসাভে' যার বাংলা অর্থ করলে দাঁড়ায় 'তুমি কি জাদু করেছ'।  অনেক পোস্টারের মাধ্যমে প্রচারণা করার পর ভিন্নাইতান্ডি ভারুভায়া'র কাজ ২০০৯ সালের ফেব্রুয়ারি মাসে শুরু হয়। ২০০৯ সাল জুড়ে চলচ্চিত্রটির শুটিং চলতে থাকে, যুক্তরাষ্ট্রেও এর কিছু অংশ চলে। চলচ্চিত্রটির সঙ্গীত বিদেশে মুক্তি দেওয়া হয় এবং তামিল ভাষার চলচ্চিত্র হিসেবে ভিন্নাইতান্ডি ভারুভায়াই প্রথম এই ক্ষেত্রে, চলচ্চিত্রটি 'ব্রিটিশ একাডেমী অব ফিল্ম এন্ড টেলিভিশন আর্টস'-এ চলচ্চিত্রটির ট্রেলার দেখানো হয়।  চলচ্চিত্রটির মূল কাহিনি হলো একটি হিন্দু তামিলভাষী ছেলে একটি খ্রিষ্টান মালয়ালামভাষী মেয়েকে দেখে পছন্দ করে ফেলে এবং তার সঙ্গে প্রেম করতে চায় কিন্তু মেয়েটা শুধু বন্ধু হিসেবে থাকতে চায়। ২০১০ সালের ২৬ ফেব্রুয়ারি চলচ্চিত্রটি মুক্তি পায়। ২০১২ সালে পরিচালক গৌতম 'এক দিওয়ানা থা' নামের অনুরূপ একটি হিন্দি চলচ্চিত্র মুক্তি দেন যেখানে প্রতীক বব্বর এবং এমি জ্যাকসন ছিলেন।  এ. আর. রহমান এই চলচ্চিত্রটির গানগুলোর সুরারোপের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন। তথ্যসূত্র  বহিঃসংযোগ    বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:২০১০-এর দশকের বহুভাষিক চলচ্চিত্র বিষয়শ্রেণী:তামিল ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র বিষয়শ্রেণী:চলচ্চিত্রনির্মাণ সম্পর্কে চলচ্চিত্র বিষয়শ্রেণী:চলচ্চিত্র পরিচালক ও প্রযোজক সম্পর্কে চলচ্চিত্র বিষয়শ্রেণী:গৌতম মেনন পরিচালিত চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:মাল্টায় ধারণকৃত চলচ্চিত্র বিষয়শ্রেণী:গোয়ায় ধারণকৃত চলচ্চিত্র বিষয়শ্রেণী:কেরলে ধারণকৃত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:নিউ ইয়র্ক শহরের পটভূমিতে ভারতীয় চলচ্চিত্র
থাম্ব|একজোড়া কড়কনাথ মুরগি কড়কনাথ বা কালি মাসি (কালো রঙের মুরগি) এক ধরনের ভারতীয় ব্রিডের মুরগি। মধ্যপ্রদেশের ঝাবুয়া গ্রামে এ জাতের মুরগির আদি নিবাস এবং বলা হয় ঝাবুওয়া গ্রামের নামানুসারে এর নামকরণ করা হয়েছে।   পুষ্টি গুণ  কড়কনাথ মুরগির মাংসে উচ্চ মাত্রায় প্রোটিন, সামান্য পরিমাণে ফ্যাট ও ক্লোরেস্টেরল থাকে, যার ফলে মানুষের কাছে কাদাকনাথ মুরগির মাংসের চাহিদা অনেক বেশি।  রক্তচাপ নিয়ন্ত্রণ থেকে রক্তে শর্করা নিয়ন্ত্রণ, পেশীর জোর বাড়ানো, এমনকি ক্যানসার প্রতিরোধেও বিশেষ ভূমিকা পালন করে । এই মুরগিতে অ্যান্টিঅক্সিড্যান্ট এবং প্রচুর আয়রন আছে বলে মত দিচ্ছেন পুষ্টিবিদরা। সাধারণ মুরগির চেয়ে এই কালো মুরগির মাংসে কোলেস্টেরলের মাত্রা অনেক কম।এই মুরগির মাংসে শতকরা১.‌৯৪ শতাংশ ফ্যাট রয়েছে, যা অন্য প্রজাতির মুরগির মাংসের তুলনায় অনেকটাই কম। কিন্তু প্রোটিনের মাত্রা প্রায় কয়েক গুণ বেশি।   গুরুত্ব  কড়কনাথকে পবিত্র বলে মনে করা হয়। দীপাবলির পরে এটি দেবীর উদ্দেশ্যে বলিদান করা হয়। [১] এর জাতের মধ্যে তিনটি প্রকার রয়েছে; জেট কালো, সোনালী এবং পেনসিল্ড।[২] অন্যান্য বেশিরভাগ মুরগির জাতের ১৩-২৫% এর তুলনায় জাতের মাংসে ০.––-১.০৩% পরিমাণ ফ্যাট রয়েছে। এই জাতের মাংসের একটি ভৌগোলিক পরিচিতি (জিআই ট্যাগ) রয়েছে যা ভারত সরকার কর্তৃক ৩০ জুলাই ২০১৮ তারিখে অনুমোদিত হয়েছিল।   বাণিজ্য  প্রতি কেজি মাংসের দাম হাজার টাকা। ডিম ৫০ টাকা জোড়া।    তথ্যসূত্র   বিষয়শ্রেণী:মুরগি বিষয়শ্রেণী:মুরগির জাত
থাম্ব|ডান থেকে বামে: নেদারল্যান্ডসের প্রিন্স ক্লজ, অ্যারন ক্লুগ এবং তার স্ত্রী লিবে বব্রো, ১৯৭৯ অ্যারন ক্লুগ একজন রসায়নবিজ্ঞানী এবং জীবপদার্থবিজ্ঞানী। তিনি ১৯৮২ সালে রসায়নে নোবেল পুরস্কার লাভ করেন।   জীবনী  ক্লুগ ১৯২৬ সালের ১১ অগাস্ট জন্মগ্রহণ করেন। তিনি ১৯৮৮ সালে নাইট উপাধি লাভ করেন। তিনি ১৯৯৫ থেকে ২০০০ সাল পর্যন্ত রয়েল সোসাইটির প্রেসিডেন্ট হিসেবে দায়িত্ব পালন করেন। তিনি ১৯৯৫ সালে অর্ডার অব মেরিট নিযুক্ত হন।   তথ্যসূত্র   বিষয়শ্রেণী:নোবেল বিজয়ী রসায়নবিদ বিষয়শ্রেণী:১৯২৬-এ জন্ম বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:২০১৮-এ মৃত্যু বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ব্রিটিশ নোবেল বিজয়ী বিষয়শ্রেণী:ব্রিটিশ প্রাণ-পদার্থবিজ্ঞানী বিষয়শ্রেণী:ইহুদি বিজ্ঞানী বিষয়শ্রেণী:ইহুদি নোবেল বিজয়ী বিষয়শ্রেণী:নাইটস ব্যাচেলর বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান বিষয়শ্রেণী:দক্ষিণ আফ্রিকান নোবেল বিজয়ী বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির সদস্য
এই  টেমপ্লেট ব্যবহৃত হয় রচনাশৈলী নির্দেশনা অন্তর্ভুক্ত সব পাতায়, উপকল্পন ব্যতিত, ফলে পরবর্তী সব পরিবর্তন স্বয়ংক্রিয়ভাবে এতে যুক্ত হয়ে যায়।  Place this sidebar template at the top of pages relevant to the Manual of Style.   সংকোচনযোগ্য তালিকা    See also    for MoS subpages.   for other guidelines not necessarily part of the Wikipedia MoS.  , the Navbox version of this template intended for use at the bottom of a page.  Wikipedia:Template messages/Cleanup#Style of writing
হায়দ্রাবাদ ক্রিকেট দল হল একটি ঘরোয়া ক্রিকেট দল যা হায়দ্রাবাদ, তেলেঙ্গানা শহরে অবস্থিত, যা হায়দ্রাবাদ ক্রিকেট অ্যাসোসিয়েশন দ্বারা পরিচালিত হয়। এটি রঞ্জি ট্রফি প্লেট গ্রুপের অংশ এবং রঞ্জি ট্রফি সার্কিটে বহু বছর ধরে বিক্ষিপ্ত সাফল্য দেখেছে। রঞ্জি ট্রফিতে এর দীর্ঘ ইতিহাসে এটি দুবার জিতেছে এবং তিনবার রানার্স-আপ হয়েছে এবং ইরানি ট্রফিতে একবার উপস্থিত হয়েছে।   সাফল্য    রঞ্জি ট্রফি  বিজয়ী (২): ১৯৩৭-৩৮, ১৯৮৬-৮৭   রানার্স-আপ (৩): ১৯৪২–৪৩, ১৯৬৪–৬৫, ১৯৯৯–২০০০   ইরানি কাপ  বিজয়ী: ১৯৮৭-৮৮  সৈয়দ মুশতাক আলী ট্রফি  রানার্স-আপ (১): ২০০৯-১০  ২০১৩-১৪ মৌসুমের শেষ পর্যন্ত সমস্ত প্রথম-শ্রেণীর ম্যাচে, হায়দ্রাবাদ ৩৮৯টি ম্যাচ খেলেছে, যার মধ্যে ১৩৫টি জয়, ৭৪টিতে পরাজয় এবং ১৮০টি ড্র হয়েছে।   আরও দেখুন    ভারতে খেলাধুলা - ভারতে খেলাধুলার ওভারভিউ  ভারতে ক্রিকেট  সানরাইজার্স হায়দ্রাবাদ  ডেকান চার্জার্স  তথ্যসূত্র   বহিঃসংযোগ   হায়দ্রাবাদ ক্রিকেট দলের অফিসিয়াল সাইট  বিষয়শ্রেণী:ক্রিকেট বিষয়শ্রেণী:১৯৩১-এ ভারতে প্রতিষ্ঠিত বিষয়শ্রেণী:ক্রিকেট দল বিষয়শ্রেণী:ভারতের প্রথম-শ্রেণীর ক্রিকেট দল
শূরা (    , shūrā, "পরামর্শ") একটি আরবি শব্দ। কুরআন মুসলমানদেরকে তাদের সামগ্রিক বিষয়গুলির ব্যাপারে একে অপরের সাথে পরামর্শ করে সিদ্ধান্ত নিতে উৎসাহিত করে। কাউন্সিল বা গণভোট শুরা নীতির উদাহরণস্বরূপ।  শূরাকে একটি প্রশংসনীয় কার্যকলাপ হিসাবে বিবেচনা করা হয়। মসজিদ, ইসলামী সংগঠন ইত্যাদি বিষয় পরিচালনায় এটি বেশিরভাগ ব্যবহৃত। ইসলামি সংসদের নামকরণে এটি অগ্রাধিকারযোগ্য।  একবিংশ শতাব্দীর কিছু উদীয়মান মনীষী এখন রাষ্ট্র ও সমাজ গঠনের জন্য মুসলমানদের মধ্যে অংশগ্রহণমূলক শাসন বা ই-গভর্ন্যান্স বাড়ানোর উপায় হিসেবে ডিজিটাল প্রযুক্তির মাধ্যমে শূরার আধান সমর্থন করছেন।   ইসলামে শূরা   সুন্নি মুসলমানরা বিশ্বাস করে যে, ইসলামে মুসলিম সমাজের সিদ্ধান্তগুলি সম্প্রদায়ের শূরা কর্তৃক গৃহীত হওয়া প্রয়োজন।Esposito, John L., Oxford Dictionary of Islam, OUP, (2003) ঐতিহ্যগতভাবে, আমির, সুলতান বা খলিফা তার উজিরদের (মন্ত্রীদের) সাথে পরামর্শ করতেন এবং তাদের মতামত বিবেচনা করে সিদ্ধান্ত নিতেন।  শিয়া মুসলমানরা বলে যে, ইসলামে বৈধভাবে নিযুক্ত শাসক যতক্ষণ না শরিয়া বা ইসলামিক আইন অনুযায়ী শাসন করেন ততক্ষণ পর্যন্ত তার বশ্যতা করা ওয়াজিব। এটি অবশ্য আরও ঐতিহ্যগত পদ্ধতি, বহু শতাব্দীর সুন্নি ও শিয়াইসলামী রাজনৈতিক ইতিহাসের বৈশিষ্ট্য।  উভয়ের মধ্যে পার্থক্যটি বাস্তবের চেয়ে বেশি শব্দার্থিক বলে মনে হয় - অবশ্য মুতাআখখিরইনগণ স্বীকার করেন যে, শাসকদের অবশ্যই শাসনের সমস্ত দিক বিবেচনা করতে হবে, যাতে পরামর্শের মাধ্যমেই কোনো সিদ্ধান্ত নেওয়া হয়। না নেওয়া হলে, তা নিশ্চিত করার জন্য বিষয়গুলি সর্বোত্তম উপায়ে যেন পরিচালিত হয়।   কুরআনে শূরা    কোরানে শূরার প্রথম উল্লেখ কুরআনের ২য় সূরা 2:233-এ শিশুকে মায়ের দুধ থেকে ছাড়ানোর সম্বন্ধে সম্মিলিত পারিবারিক সিদ্ধান্তের বিষয়ে এসেছে। এই আয়াতটি উৎসাহিত করে যে বাবা-মা উভয়েই তাদের সন্তানের দুধ ছাড়ানোর বিষয়ে পারস্পরিক পরামর্শের মাধ্যমে সিদ্ধান্ত নিবে।  কুরআনের ৪২ তম সূরার নাম শূরা।  সেই সূরার ৩৮তম আয়াতে শূরাকে একজন সফল মুমিনের প্রশংসনীয় জীবনধারা বলে ঘোষণা করা হয়েছে। এতে বলা হয়েছে যে, মুসলমানদের উচিত তাদের বিষয়ে পরস্পরের সাথে পরামর্শ করে সিদ্ধান্ত নেওয়া। কুরআন বলে:  "যারা তাদের পালনকর্তার কথা শোনে, নিয়মিত নামায কায়েম করে; এবং যারা নিজেদের মধ্যে পারস্পরিক পরামর্শের মাধ্যমে তাদের কাজকর্ম পরিচালনা করে; আর আমি তাদের রিযিকের জন্য যা দিয়ে থাকি তা থেকে ব্যয় করে" [তারা প্রশংসিত]   ৩য় সূরার ১৫৯তম আয়াতে নবী মুহাম্মদ (সা) কে একটি বিষয়ে বিশ্বাসীদের সাথে পরামর্শ করার আদেশ দেওয়া হয়। কুরআন বলে:  আল্লাহর দয়ায়, আপনি তাদের সাথে নম্রভাবে ব্যবহার করুন। আপনি যদি রুক্ষ, কঠোর হৃদয়ধারী হতেন, তবে তারা অবশ্যই আপনার চারপাশ থেকে সরে পড়ত; অতএব তাদের ক্ষমা করুন এবং তাদের জন্য ক্ষমা প্রার্থনা করুন এবং তাদের সাথে এই বিষয়ে পরামর্শ করুন। অতঃপর যখন তোমরা সিদ্ধান্ত নেবে, তখন আল্লাহর উপর ভরসা কর। নিশ্চয়ই আল্লাহ বিশ্বাসীদের ভালবাসেন। فبما رحمة من الله لنت لهم و لو کنت فظا غلیظ القلب لانفضوا من حولك فاعف عنهم و استغفر لهم و شاورهم فی الأمر فإذا عزمت فتوکل علی الله إن الله یحب المتوکلین Online Qur'an Project 3.159     তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:শরিয়াহ-তে আরবি শব্দ ও বাক্যাংশ বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি আইনের পরিভাষা
ফ্র্যাঙ্ক হোয়াইট ১৯৮৭ সালের ওভারভিউ এফেক্ট - স্পেস এক্সপ্লোরেশন অ্যান্ড হিউম্যান ইভিলিউশন বইটি লেখার জন্য সবচেয়ে বেশি পরিচিত। http://www.overviewinstitute.org/FrankWhite-bio.htm  Overview Institute Biography যাতে তিনি ওভারভিউ প্রভাব শব্দটি প্রবর্তন করেছিলেন।  তিনি ডঃ ডেভিড লিভিংস্টন পরিচালিত স্পেস শোতে উপস্থিত হয়েছিলেন।Frank White@The Space Show thespaceshow.com সেখানে তিনি মহাকাশ বিষয়ক অনেক বক্তৃতা দিয়েছেন।  তিনি থিংক আবাউট স্পেস: হোয়ার হাভ উই বিন অ্যান্ড গোয়িং (১৯৮৯) আইজ্যাক আসিমভের সাথে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
ফাহিমা খাতুন (জন্ম: ২ নভেম্বর, ১৯৯২) বাংলাদেশের বিশিষ্ট প্রমিলা আন্তর্জাতিক ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। মাঝারি সারির ডানহাতি ব্যাটসম্যান হিসেবে খেলে থাকেন। পাশাপাশি লেগ ব্রেক বোলিংয়েও পারদর্শী তিনি। ঘরোয়া ক্রিকেটে বরিশাল বিভাগ ও খুলনা বিভাগে প্রতিনিধিত্ব করছেন। সে ইসলামী বিশ্ববিদ্যালয়, বাংলাদেশ এর আইন বিভাগের শিক্ষার্থী।   খেলোয়াড়ী জীবন  ৮ এপ্রিল, ২০১৩ তারিখে আহমেদাবাদে ভারত দলের বিপক্ষে তার ওডিআই অভিষেক ঘটে। এর পূর্বে ৫ এপ্রিল, ২০১৩ তারিখে একই দলের বিপক্ষে বরোদায় টুয়েন্টি২০ আন্তর্জাতিকে অভিষিক্ত হন তিনি।  ১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে ২/৩১ ও ১৪ রান করলেও তার দল ৭২ রানে পরাজিত হয়।  আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।   তথ্যসূত্র    আরও দেখুন   খাদিজা তুল কুবরা  ২০১৬ আইসিসি বিশ্ব টুয়েন্টি২০  বাংলাদেশ জাতীয় মহিলা ক্রিকেট দল  বিষয়শ্রেণী:মাগুরা জেলার ব্যক্তি বিষয়শ্রেণী:বাংলাদেশী নারী ক্রিকেটার বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:নারী টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:খুলনা বিভাগ থেকে আগত ক্রিকেটার বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
শমিতা দাশ দাশগুপ্ত (জন্ম ১৯৪৯) একজন এশীয় ভারতীয় পণ্ডিত এবং কর্মী।The Family of Women by Carolyn Jones and Todd Lyon  তিনি ১৯৭০-এর দশকের শুরু থেকেই একজন সামাজিক কর্মী হিসেবে কাজ করছেন এবং ১৯৮৫ সালে মানবী সহ-প্রতিষ্ঠা করেন। এই সংস্থাটি মার্কিন যুক্তরাষ্ট্রে থাকা দক্ষিণ এশিয়ার মহিলাদের ওপরে ঘটা সহিংসতার বিরুদ্ধে সহায়তার জন্য তৈরি একটি সংস্থা। তিনি আংশিক সময়ে শিক্ষকতা করেন এবং পূর্ণ-সময় সমাজ কর্মী হিসেবে কাজ করেন। তিনি জাতি, লিঙ্গ, অভিবাসন এবং নারীর প্রতি সহিংসতা নিয়ে ব্যাপকভাবে লিখেছেন। তাঁর বইগুলির মধ্যে রয়েছে: এ প্যাচওয়ার্ক শাল: ক্রনিকলস অফ সাউথ এশিয়ান উইমেন ইন আমেরিকা; বডি এভিডেন্স: ইন্টিমেট ভায়োলেন্স এগেইন্সট সাউথ এশিয়ান উইমেন ইন আমেরিকা; গ্লোবালাইজেশন অ্যাণ্ড ট্রান্সন্যাশনাল সারোগেসি ইন ইণ্ডিয়া: আউটসোর্সিং লাইফ এবংমাদারস ফর সেল: উইমেন ইন কলকাতা'স সেক্স ট্রেড।   পটভূমি  অল্প বয়সে বিবাহ হবার পর তিনি ১৯ বছর বয়সে মার্কিন যুক্তরাষ্ট্রে চলে যান। তিনি ওহাইও স্টেট ইউনিভার্সিটিতে স্নাতক-পূর্ব এবং স্নাতক স্তরে অধ্যয়ন করেন। তিনি উন্নয়নমূলক মনোবিজ্ঞানে পিএইচডি লাভ করেন। তিনি নিউ জার্সিতে চলে আসেন এবং বেশ কয়েক বছর ধরে রটজার্স বিশ্ববিদ্যালয়ে শিক্ষকতা করেন, তিনি বেশ কিছু গবেষণামূলক পত্র এবং বই লিখেছেন। বিভিন্ন মহিলা সংস্থার সাথে যুক্ত হয়ে, তিনি বুঝতে পেরেছিলেন যে দক্ষিণ এশীয় নারীরা সাধারণত মূলধারার গার্হস্থ্য সহিংসতা সংস্থাগুলি দ্বারা উপেক্ষিত হয়। তাই তিনি এমন একটি সংস্থা প্রতিষ্ঠা করার সিদ্ধান্ত নেন, যেটি নারীদের বিশেষ সমস্যাগুলিতে মনোযোগ দেবে। তিনি অন্য পাঁচজন নারীকে নিয়ে নিউ জার্সিতে দক্ষিণ এশীয় নারীদের জন্য একটি বিশেষ সংগঠন মানবী সহ-প্রতিষ্ঠা করেন।   সক্রিয়তা এবং শিক্ষাক্ষেত্র  যদিও, শমিতা নিজেকে একজন সমাজ কর্মী হিসেবে বর্ণনা করেন,One America celebrating our diversity তবে তিনি সেইসব সমাজ কর্মীদের একজন যাঁরা গবেষণা ও শিক্ষাদানের মাধ্যমে নিজেদেরকে শিক্ষাবিদ হিসেবেও প্রতিষ্ঠিত করেছেন। তিনি দক্ষিণ এশীয় মহিলাদের সমস্যাগুলির উপর অসংখ্য নিবন্ধ লিখেছেন এবং মা-মেয়ের অভিজ্ঞতার বিষয়ে তাঁর চিকিৎসক কন্যা সায়ন্তনী দাশগুপ্তের সাথে একত্রে কাজ করেছেন। বর্তমানে তিনি নিউ ইয়র্ক ইউনিভার্সিটি স্কুল অফ ল-এর একজন অনুষদ সদস্য। তিনি ভায়োলেন্স এগেইন্সট উইমেন পত্রিকার সম্পাদকীয় বোর্ডে কাজ করেন।Sage Journal  তিনি ব্যানারম্যান ফেলোশিপসহ অনেক পুরস্কারের প্রাপক। তিনি বেশ কয়েকটি জাতীয় সংস্থার বোর্ডে রয়েছেন।   গ্রন্থপঞ্জি               তথ্যসূত্র    আরও পড়ুন       বহিঃসংযোগ    দ্য ফ্রন্টলাইন কভার স্টোরি: দ্য ভয়েস অফ সাইলেন্স  বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:কলকাতার লেখক বিষয়শ্রেণী:পশ্চিমবঙ্গের লেখিকা বিষয়শ্রেণী:বাঙালি বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:কলকাতার পণ্ডিত বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:মার্কিন সক্রিয়কর্মী